Հայոց ցեղասպանության հուշակոթող (Ռոսարիո, Արգենտինա)

Հայոց ցեղասպանության հուշակոթող, հուշակոթող Արգենտինայի Ռոսարիո քաղաքում (Parque de Las Colectividades‎ Rosario, Santa Fe Argentina)։

Պատմություն 
Հուշակոթողը կառուցվել է հայոց ցեղասպանության զոհերի հիշատակի 90-ամյա տարելիցի առթիվ։ Գտնվում է Պարանա գետին հարակից զբոսայգում։ Հուշակոթողի բացման արարողությունը տեղի է ունեցել 2005 թվականի հուլիսի 30-ին, բացման արարողությանը մասնակցել են Ռոսարիոյի քաղաքապետ Միգել Լիվշիցը և Արգենտինայում ՀՀ արտակարգ և լիազոր դեսպան Արա Այվազյանը։

Տվյալներ 
Պարանա գետին հարակից "Las Colectividades" այգում գտնվող հուշակոթողի վրա փորագրված է.
«Ռոսարիոյի հայ համայնքի կողմից, թուրքերի կողմից իրականացրած ցեղասպանության 1.500.000 զոհերի հիշատակի 90-ամյակին. 1915-2005»։ Պատկերված է նաև Երևանում գտնվող Ծիծեռնակաբերդի հուշահամալիրը։

Ծանոթագրություններ 

Արգենտինայի հուշարձաններ
Հայոց ցեղասպանության հուշարձաններ